Omkring 915 tok Edvard den eldre området fra danene, befestet Huntingdon og inkluderte etter noen år området i jarledømmet East Anglia. Det ble etablert klostre flere steder i det 10. århundre. I (1086) nevnes 26 herregårder i området, hvilket viser at det var et meget rikt grevskap. Huntingdonshire ble igjen angrepet av daner i 1011 og 1016. Det kom under jarledømmet til Thored, men i 1051 ble det utskilt fra Mercia. En tid før invasjonen i 1066 ble det gitt til Siward av Northumbria og ble da en del av jarledømmet Northumberland. Dermed havnet det etterhvert på skotske hender, ettersom David I av Skottland arvet dette jarledømmet.